ai4bharat/Pralekha huggingface dataset:
کوئلے کی وزارت
آزادی کا امرت مہوتسو تقریبات کے ایک حصے کے طور پر 19 اگست 2021 کو کوئلہ کی وزارت کا "ورکشروپن ابھیان - 2021" شروع کیا جائے گا
کوئلے کی کانوں میں اور اس کے آس پاس سر سبز و شاداب ماحول کا دائرہ بڑھانے اور کان کنی کے کاموں میں ماحولیاتی پائیداری لانے کے رُخ پر ایک اہم قدم
نئی دہلی 17 اگست 2021: اس سال کے دوران کوئلے کی وزارت کے کوئلے اورلیگنائٹ کے سرکاری زمرے کے اداروں نے "سرسبزی و شادابی" کی مہم کے تحت ایک جرات اور حوصلے سے بھر پور نشانہ مقرر کیا ہے جس کا مقصد حیاتی احیا/شجر کاری کے تحت 2385 ہیکٹیئر رقبہ کا احاطہ کرنا ہے۔ "سرسبزی و شادابی" کی مہم کو 19 اگست 2021 کو "کوئلہ، کانوں اور پارلیمانی امور کے مرکزی وزیر جناب پرہلاد جوشی کی جانب سے کوئلے اور ریلوے کے وزیر مملکت جناب راؤ صاحب پاٹل دانوے کی موجودگی میں" ورکشروپن ابھیان 2021 "کے اجراء کے ذریعے صحیح ترغیب دی جائے گی۔ توقع کی جا رہی ہے کہ 19 اگست کو لائیو ویڈیو کانفرنسنگ کے ذریعے ملک بھر میں کوئلہ کی کانوں میں اور اس کے آس پاس 300 سے زیادہ پودے لگانے والے مقامات کو جوڑا جائے گا۔
ورکشروپن ابھیان 2021 جو کوئلے کے شعبے میں آزادی کا امرت مہوتسو تقریبات میں سے ایک ہے کان کنی کے کاموں میںیقینی طور پر ماحول کو پائیدار بنائے گا اور کوئلے کے شعبے کو کام کرنے کے لئے سماجی اور ماحولیاتی لائسنس حاصل کرنے میں مدد کرے گا جو آنے والے دنوں میں بہت اہم ہو گا جب نئے کھلاڑیوں کو شامل کرتے ہوئے مزید کانیں کھولی جائیں گی۔ اس کے علاوہ توقع کی جاتی ہے کہ یہ مہم معاشرے اور عام لوگوں کو اپنے ہمسایہ علاقوں میں زیادہ سے زیادہ شجر کاری کے اقدامات کرنے کے لیے حساس اور متحرک کرے گی۔
ایس ایس سی ایل کے جے وی آر او سی دوئم کے دوبارہ حاصل او بی ڈمپ پر سبز احاطہ
ایس ایس سی ایل کے جے وی آر او سی دوئم کے دوبارہ حاصل او بی ڈمپ پر سبز احاطہ
ایس ایس سی ایل کے جے وی آر او سی دوئم کے دوبارہ حاصل او بی ڈمپ پر سبز احاطہ
ہندوستان ایک تیزی سے ابھرتی ہوئی معیشت کے طور پر ایک طرف توانائی کے شعبے کو ڈی کاربونائز کرنے کے اپنے وعدوں کو پورا کرنے کے وابستہ آزمائشوں کا سامنا کر رہا ہے اور دوسری طرف ملک کی بڑھتی ہوئی توانائی کی مانگ پوری کر رہا ہےجو بنیادی طور پر کوئلے پر منحصر ہے کیونکہیہ نہ صرف سست ہے بلکہ خاطر خواہ پیمانے پر درونِ ملک دستیاب ہے۔ اس طرح ہمارے کوئلے کے شعبے کو مختلف ترقیاتی ضروریات کی تکمیل اور ملک کی توانائی کی طلب کو پورا کرنے میں مستقبل قریب میں بہت اہم کردار ادا کرنا ہے اسی کے ساتھ ماحول اور معاشرے کے تئیں ذمہ دار بھی رہنا ہے۔ اس پس منظر میں ہندستان کا کوئلہ سیکٹر پائیدار کان کنی کو فروغ دینے کے لئے کئی جدید اقدامات کر رہا ہے۔
اہم اقدامات میں سے ایک "سرسبزی و شادابی" کی مہم ہے جو کہ کان کنی کے علاقوں میں اور اس کے ارد گرد نہ صرف مقامی ماحولیاتی نظام کو بہتر بناتی ہے بلکہ ماحولیاتی تبدیلی کی وجوہات کو کم کرنے کے لئے اضافی کاربن سنک بھی پیدا کرتی ہے۔ مزیدیہ کہ ہماری کوئلہ کمپنیاں بھی مختلف ماحول دوست اقدامات کر رہی ہیں تاکہ وسیع پیمانے پر پودے لگانے اور صاف کوئلے کی ٹیکنالوجیاں اپنانے کے ذریعے کاربن نیوٹرلٹی کا ہدف حاصل ہو۔
شمال مشرقی ریاستوں کی ترقی کی وزارت
شمال مشرقی خطے کی ترقی سے متعلق رہنما ہدایات پر نظرثانی
نئی دہلی، 7 فروری 2019، شمال مشرقی خطے کی ترقی ، وزیراعظم کے دفتر، عملہ، عوامی شکایات و پنشن، جوہری توانائی و خلا کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں بتایا کہ حکومت نےشمال مشرق خصوصی بنیادی ڈھانچہ ترقیاتی اسکیم  نام کی مرکزی زمرے کی ایک اسکیم کو منظوری دی ہے جس کے ضمن میں نن۔ لیپسیبل سینٹرل پول آف ریسورسز  یعنی مرکزی زمرے کے ایسے وسائل جو مقررہ وقت گزر جانے کے بعد بھی قابل استعمال رہتے ہیں، کے تحت مرکز کی جانب سے فراہم کی جانے والی رقم کے تناسب کا ازسرنو تعین کرکے اسے 90:10 کردیا گیا ہے۔ این ای ایس آئی ڈی ایس سے متعلق رہنما ہدایات کی تشکیل کرتے وقت 2016 میں کی گئی نظرثانی کے مطابق این ایل سی پی آر سے متعلق رہنما ہدایات کے التزامات کو برقرار رکھا گیا تھا جس میں متعلق ریاستوں کے چیف سکریٹری کی صدارت میں ریاستی سطح کی بااختیار کمیٹی  کی تشکیل، ایس ایل ای سی کے توسط سے ریاستوں کو پروجیکٹوں کی جانچ پڑتال کا اختیار منتقل کرنے کا حق، آن لائن دستاویزات جمع کرانے کے لئے پروجیکٹ پورٹل کو مضبوط بنانا۔ مزید فنڈ جاری کرکے رواں پروجیکٹوں کی تکمیل پر زور دینا، نئے پروجیکٹ کو برقرار رکھنے کے لئے اس کی قدر کی ایک حد مقرر کرنا، پروجیکٹ کی منظوری کے وقت محض 10 لاکھ روپے کی علامتی رقم جاری کرنے کا التزام اور رقم جاری کرنے کے لئے قسطوں کی تعداد کو کم کرکے تین سے دو کرنا شامل ہیں۔اس کا نتیجہ پروجیکٹوں کی تیزی کے ساتھ تکمیل اور زیر التوا یوٹیلائزیشن سرٹی فکیٹ کی مقدار میں کمی کی شکل میں برآمد ہوا۔ یکم اپریل 2016 کو اس طرح کا التوا جہاں 1158.95 کروڑ کا تھا، وہیں یہ 31 دسمبر 2018 کو کم ہوکر 247.94 کروڑ روپے کا رہ گیا۔اس کے علاوہ ڈی پی آر کی جانچ پڑتال اور کام کا ٹھیکہ دینے میں لگنے والے وقت میں بھی کمی آئی۔
۔۔۔۔۔۔۔۔۔۔۔
م ن۔م م ۔ن ا۔
U- 800
(Visitor Counter : 36
کارپوریٹ امور کی وزارتت
مرکزی کابینہ نے انسٹی ٹیوٹ آف کوسٹ اکاؤنٹینٹ آف انڈیا  اور ایسوسی ایشن آف چارٹرڈ سرٹیفائیڈ اکاؤنٹینٹ ، برطانیہ کے درمیان مفاہمت نامہ کو منظوری دی
نئی دہلی، 8/جولائی2021 ۔ وزیر اعظم جناب نریندر مودی کی صدارت میں مرکزی کابینہ نے انسٹی ٹیوٹ آف کوسٹ اکاؤنٹینٹ آف انڈیا  اور ایسوسی ایشن آف چارٹرڈ سرٹیفائیڈ اکاؤنٹینٹ ، برطانیہ کے درمیان مفاہمت نامے کو منظوری دے دی ہے۔ یہ مفاہمت نامہ دونوں اداروں کے اراکین کو باہمی ایڈوانسڈ انٹری کی سہولت دستیاب کرائے گا۔ اس کے لئے یہ مفاہمت نامہ دیگر پیشہ ورانہ اکائیوں سے اہلیت حاصل کرنے کے عمل میں زیادہ تر پیپرس میں کامیاب ہونے کی لازمیت سے رعایت دلائے گا۔ اس کے علاوہ دونوں اداروں کے اراکین کو مشترکہ ریسرچ اور پیشہ وارانہ ترقیاتی سرگرمیوں کو جاری رکھنے میں مدد ملے گی۔
اثر:
یہ مفاہمت نامہ معلومات کے لین دین اور ریسرچ و اشاعتوں کے لین دین کی سمت میں توجہ مرکوز کرنے کے عمل کو فروغ دے گا، جس سے دونوں کے دائرۂ اختیار میں بہتر حکمرانی کے عمل کو مضبوطی ملے گی۔ دونوں فریق کوسٹ اکاؤنٹینسی پیشے سے متعلق مشترکہ ریسرچ شروع کریں گے، جن میں تکنیکی شعبوں میں تعاون پر مبنی ریسرچ بھی شامل ہوسکتا ہے۔ یہ مفاہمت نامہ دونوں کے دائرۂ اختیار میں پیشہ وروں کی آمد و رفت میں مدد کرے گا اور بھارت اور بیرونی ممالک میں کوسٹ اکاؤنٹینٹ کے حصول روزگار کی صلاحیت میں بھی مدد کرے گا۔
تفصیلات:
یہ مفاہمت نامہ ایک ادارے کے اراکین کو پیشہ وارانہ سطح کے موضوعات میں کم از کم نمبر حاصل کرکے دوسرے ادارے کی مکمل رکنیت حاصل کرنے اور دونوں کے دائرۂ اختیار میں پیشہ وروں کی آمد و رفت کو آسان بنانے کی راہ روشن کرے گا۔
پس منظر:
انسٹی ٹیوٹ آف کوسٹ اکاؤنٹینٹ آف انڈیا کا قیام پہلی مرتبہ 1944 میں کمپنی قانون کے تحت ایک رجسٹرڈ کمپنی کی صورت میں عمل میں آیا تھا۔ اس کا مقصد کوسٹ اکاؤنٹینسی کے پیشے کو فروغ دینا، اسے ریگولیٹ کرنا اور ڈیولپ کرنا تھا۔ 28 مئی 1959 کو ادارے کا قیام پارلیمنٹ کے ایک خصوصی قانون یعنی کوسٹ اینڈ ورکس اکاؤنٹینٹ قانون 1959 کے ذریعے کوسٹ اینڈ ورکس اکاؤنٹینسی کے پیشے کے ریگولیشن کے لئے ایک آئینی پیشہ ور ادارے کی شکل میں عمل میں لایا گیا تھا۔ یہ ادارہ بھارت میں واحد منظور شدہ آئینی پیشہ ور تنظیم اور لائسنسنگ ادارہ ہے، جو خاص طور پر کوسٹ اینڈ ورکس اکاؤنٹینسی میں مہارت رکھتا ہے۔ ایسوسی ایشن آف چارٹرڈ سرٹیفائیڈ اکاؤنٹینس  کا قیام 1904 میں عمل میں آیا تھا جسے انگلینڈ اور ویلس کے قوانین کے تحت 1947 میں رائل چارٹر کے ذریعے شامل کیا گیا تھا۔ یہ پیشہ ور اکاؤنٹینٹ کے لئے ایک عالمی ادارہ ہے، جس سے پوری دنیا میں 227000 سے زیادہ پوری طرح سے اہل اراکین اور 544000 ممکنہ اراکین ہیں۔
مالیاتی کمیشن
پندرہویں مالی کمیشن نےڈاکٹر ہرش وردھن کے ساتھ صحت کے سیکٹر پر تبادلہ خیال کیا
نئی دہلی،23 اگست۔ جناب این کے سنگھ کی سربراہی میں پندرہویں مالی کمیشن نے آج صحت اور خاندانی بہبود کے مرکزی وزیر ڈاکٹر ہرش وردھن اور ان کی وزارت کے سینئر عہدیداروں کے ساتھ ایک میٹنگ کی۔ اس میٹنگ میں کمیشن کے ذریعے صحت کے سیکٹر پر ایک اعلیٰ سطحی گروپ کے نمائندے بھی موجود تھے۔ ان میں ایمس کے ڈائرکٹر ڈاکٹر رندیپ گلیریا ، بنگلورو میں نارائن ہیلتھ سیٹی کے چیئرمین ڈاکٹر دیوی شیٹی اور پبلک ہیلتھ فاؤنڈیشن آف انڈیا کے صدر پروفیسر کے سری ناتھ ریڈی شامل ہیں۔
اعلیٰ سطحی گروپ نے صحت کے سیکٹر سے متعلق اپنی رپورٹ کی سفارشات مندرجہ ذیل اُمور پر پیش کی۔
- صحت کے سیکٹر میں ریگولیٹری فریم
- صحت کے لئے انسانی وسائل
- سرکاری صحت اخراجات
- سرکاری حفظان صحت کی فراہمی کے نظام کو مستحکم کرنا
- آیوش –مربو طریقہ کار
صحت کی وزارت کی سکریٹری محترمہ پریتی سودن نے وزارت صحت کی مالی کمیشن کو پیش کی گئی سفارشات کمیشن کے سامنے بھی پیش کیں۔ ان میں قومی صحت پالیسی 2017 ، اہداف ، ضروری وسائل ، ڈی او ایچ ایف ڈبلیو تجاویز اور جامع صحت انڈیکس ، ہر سیکٹر کیلئے علیحدہ گرانٹ کی تجویز ، کلیدی پروگرام کی ضروریات اور اے بی – پی ایم جے اے وائی کے ضروریات شامل ہیں۔
کمیشن کی شرائط کی بنیاد پر صحت کے سیکٹر کیلئے مراعات/ گرانٹس پر تبادلہ خیال کے بعد کمیشن نے حکومت کو اپنی رپورٹ سونپنے سے پہلے تمام سفارشات پر احتیاط کے ساتھ غور کرنے کی یقین دہانی کرائی۔
3838 U. No.
(Visitor Counter : 81
عملے، عوامی شکایات اور پنشن کی وزارت
بدعنوان افسران کے خلاف کارروائی کی منظوری /کارروائی
نئی دہلی، 20نومبر 2019/ شمال مشرقی خطے کی ترقی،  کے وزیر مملکت  ، وزیراعظم کے دفتر، عملے، عوامی شکایات اور پنشن ، ایٹمی توانائی اور خلا کےوزیر مملکت ڈاکٹر جتیندر سنگھ نے ایک سوال کے تحریری جواب میں آج لوک سبھا کو بتایا کہ قانون کے التزام کےمطابق تفتیشی ایجنسیوں کو قانونی کارروائی کے لئے منظوری لینی ہوتی ہے۔ لہذا عملہ/آفیسروں کے خلاف عدالتی کارروائی کے لئے سی وی سی کی منظوری کا سوال ہی پیدا نہیں ہوتا۔ عدالتی کارروائی کے لئےمنظوری دینا ایک جاری عمل ہےجس میں منجملہ دیگر باتوں کے سی وی سی ، ریاستی حکومتوں اور دیگر متعلقہ ایجنسیوں کے ساتھ صلاح و مشورہ بہت سارے املاک کے ریکارڈ اور شواہد کی جانچ اور ان کا تجزیہ شامل ہوتا ہے۔ کچھ معاملات میں عدالتی کارروائی کی منظوری لینے میں عدالت کی ہدایات /اسٹے میں وقت لگتا ہے۔
تاخیر کی روک تھام کے لئے حکومت نے 6 نومبر 2006 کو سرکاری میمورینڈم نمبر 2006/33/399 –اے وی ڈی – III کےذریعہ رہنما خطوط جاری کئے تھے۔ جس میں قانونی کارروائی کو منظوری دینے کے لئے تین ماہ کی مدت متعین کی گئی ہے ۔ مزید برآں حکومت نے 28جولائی 2014 کے سرکاری میمورنڈم نمبر 2012/04/142 –اے وی ڈی –I کے ذریعہ سنگل ونڈو نظام کے تحت قانونی کارروائی کی منظوری کے لئے اہل انتظامیہ کو تجاویز پیش کرنے کا طریقہ کار جاری کیا ہے۔ قانونی کارروائی کی منظوری کے معاملات میں تاخیر کی جانچ اور جائزہ لینے کے لئے سیکریٹری  کی صدارت میں وقتاً فوقتاً اعلی سطحی کمیٹی کی میٹنگیں طلب کی جاتی ہیں۔
۔۔۔۔۔۔۔۔۔۔۔
م ن۔ش س ۔ ج۔
U- 5228
(Visitor Counter : 57
ہنر مندی کے فروغ اور صنعت کاری کی وزارت
ہنرمندی کے فروغ اور صنعت کاری کی وزارت نے 27 مارچ 2021 تک مہاتما گاندھی نیشنل فیلو شپ کے لئے 9 آئی آئی ایم ایس کے اشتراک سے درخواستیں طلب کیں
یہ فیلو شپ آئی آئی ایم میں کلاس روم سیشن کا ایک دو سالہ بلینڈڈ پروگرام ہے اور ضلع معیشتوں میں ہنرمندی کے پروگرام اور ترقی کو فروغ دینے کے لئے ایک بہترین اور منفرد موقع ہے۔ درخواست دینے کی آخری تاریخ 27 مارچ 2021 ہے۔
پائلٹ کوہارٹ کی کامیابی کے بعد ہنرمندی اور صنعت کاری کے فروغ کی وزارت نے آئی آئی ایم احمد آباد، آئی آئی ایم بنگلور، آئی آئی ایم جموں، آئی آئی ایم کوذی کوڈ، آئی آئی ایم لکھنؤ، آئی آئی ایم لکھنؤ، آئی آئی ایم ناگپور، آئی آئی ایم رانچی، آئی آئی ایم ادے پور اور آئی آئی ایم وشاکھاپٹنم کے اشتراک سے مہاتما گاندھی نیشنل فیلوشپ  23-2021 شروع کرنے اعلان کیا ہے۔ یہ ہنرمندی کے فروغ اور ہنرمندی کی منصوبہ بندی کو فروغ دینے کے لئے ضلع معیشتوں کی حصہ داری سے آئی آئی ایم میں کلاس روم سیشن کو جوڑنے کے لئے نوجوانوں غیر معمولی افراد کے لئے ایک منفرد اور بہترین موقع ہے۔یہ پچھلے سال شروع کیاگیا تھا او رپروگرام کا نفاذ ایک بڑی کامیابی ہے اور مختلف شراکت داروں کی طرف سے کافی تعریف ملی ہے۔
پچھلے فیلو کا ان کے متعلقہ ضلع، ہنرمندی کمیٹیوں پر غیر معمولی اثر پڑا ہے۔ کچھ فیلو نے دلچسپ اسکیموں کی منصوبہ بندی کی ہے جو آئی آئی ایم بی میں سیکھے گئے بزنس منیجمنٹ، پبلک پالیسی، ترقی پسندانہ معیشتوں کے خیالات اور اپنے ضلعوں کی صلاحیتوں کی سمجھ کو مربوط کرکے روزگار کے لئے ایک پہلے سے اطلاع کی شکل میں ہنرمندی کا استعمال کرتے ہیں۔ کچھ اقدامات ایس ایچ جی کے لئے کی گئی ہیں۔ دیگر مقامی معیشتوں کو مستحکم بنانے کے لئے بازار پر مبنی طریقہ کار کئے گئے ہیں۔
درخواست دہندگان کے لئے اہلیت کا ضابطہ:
ملک بھر کے طلبا سے درخواستیں طلب کی گئی ہیں اور پروگرام کی ضرورتوں میں حسب ذیل باتیں شامل ہیں۔
- اسے بھارت کا شہری ہونا چاہئے۔
- درخواست دیتے وقت اس کی عمر 21 سے 30 سال کے بیچ ہو۔
- کسی بھی تسلیم شدہ یونیورسٹی سے کسی بھی موضوع میں گریجویٹ یا بی اے پاس ہو۔
- کام کرنے کے تین سال کے تجربے کو ترجیح دی گئی ہے۔
- ڈسٹرکٹ ایمرسن کے لئے سرکاری ریاستی زبان میں لازمی پروفیشنی  ہو۔
https://www.iimb.ac.in/mgnf/. پر 27 مارچ 2021 کو یا اس سے پہلے صرف آن لائن درخواست دیں۔
مہاتماگاندھی نیشنل فیلوشپ 23-2021 کو قومی سطح پر ہندوستان کے 660 سے زیادہ ضلعوں میں شروع کی گئی ہے۔ یہ پروگرام آئی آئی ایم احمد آباد، آئی آئی ایم بنگلور، آئی آئی ایم جموں، آئی آئی ایم کوذی کوڈ، آئی آئی ایم لکھنؤ، آئی آئی ایم ناگپور، آئی آئی ایم ادے پور، آئی آئی ایم رانچی اور آئی آئی ایم وشاکھاپٹنم کے ذریعے ہوسٹ کیا جارہا ہے، جبکہ آئی آئی ایم بنگلور کامن داخلہ عمل کو مینج کررہا ہے۔
بھارتی چناؤ کمیشن
ہندوستان کے نائب صدر کے دفتر کو انتخابی کمیشن کا عوامی نوٹس
صدارتی اور نائب صدارتی انتخابات قانون 1952 کی شق 4 کی ذیلی شق  کے تحت انتحٓابی کمیشن کے ذریعہ ہندوستان کے نائب صد ر کے عہدے کو پُر کرنے کے لئے انتخاب کے انعقاد کا نوٹس جاری کردیا گیا ہے۔میں ، اتپل کمار سنگھ اس طرح کے الیکشن کا ریٹرننگ آفیسر یہ نوٹس دیتا ہوں کہ
- ایک امیدوار یا اس کے کسی تجویز کنندہ یا تائید کنندہ کے ذریعہ کاغذات نامزدگی نیچے دستخط کنندہ کے دفتر روم نمبر 18، گراؤنڈ فلور ، پارلیمنٹ ہاؤس ، نئی دلی ، یا اگر وہ کسی ناگزیر صورتحال کی وجہ سے غیر موجود ہے تو اسسٹنٹ ریٹرننگ آفیسر ز ، جناب پی سی ترپاٹھی، جوائنٹ سکریٹری ، لوک سبھا سیکریٹریٹ یا جناب راجوسریواستو ، ڈائریکٹر ، لوک سبھا سکریٹریٹ کے مذکورہ دفتر میں صبح 11 بجےسے تین بجے تک کسی بھی دن  19 جولائی 2022 تک بھیجے جاسکتے ہیں۔
- ہر کاغذات نامزدگی کے ساتھ امیدوار سے متعلق پارلیمانی حلقے کے لئے انتخابی رول میں جس میں امیدوار ایک منتخب کے طور پر درج ہے، داخلے کی مصدقہ کاپی ہونی چاہئے ۔
- ہرامیدوار کو صرف 15000 روپے جمع کرنا چاہئے یا جمع کروانا چاہئے ۔ یہ رقم نقدی کی صورت میں کاغذات نامزدگی پیش کرتے وقت ریٹرننگ آفیسر کے پاس جمع ہونی چاہئے یا ریزرو بینک آف انڈیا میں پہلےسے جمع ہونی چاہئے یا حکومت کے خزانے میں جمع ہونی چاہئے اور بعد والی صورتحا ل میں ایک رسید جو یہ ظاہر کرتی ہو کہ مذکورہ بالا رقم جمع کردی گئی ہے ،کاغذات نامزدگی کے ساتھ ملحق ہوناچاہئے ۔
- کاغذات نامزدگی کے فارم مذکورہ بالا دفتر سے مذکورہ بالا اوقات میں حاصل کئے جاسکتے ہیں۔
- قانون کی شق 5 بی کی ذیلی شق  کے تحت رد کردہ نامزدگیوں کے علاوہ دوسرے نامزدگی کاغذات چھان بین کے لئے روم نمبر 62 ، فرسٹ فلور ، پارلیمنٹ ہاؤس ، نئی دہلی 20 جولائی 2022 بروز بدھ صبح 11 بجے لئے جائیں گے ۔
- امیدواروں کی کاغذات نامزدگی واپس لینے کا نوٹس ایک امیدوار کے ذریعہ یا اس کے کسی تجویز کنندہ یا تائید کنندہ کے ذریعہ جو تحریری طورسے اس کی طرف سے مختار ہو ، نیچے دستخط کنندہ کو مذکورہ بالا پیراگراف  میں وضاحت کردہ جگہ پر 22 جولائی 2022 کو تین بجے سہ پہر سے پہلے دی جاسکتی ہے۔
- اگر انتخاب کا مقابلہ منعقد ہوتا ہے تو ووٹنگ 6 اگست 2022 بروز سنیچر کو صبح 10 بجے سے شام 5 بجے کے درمیان قواعدکے تحت متعین کردہ پولنگ مقام پر منعقد کی جائے گی۔
کانکنی کی وزارت
نالکو نے 75 واں یوم آزادی منایا
نئی دہلی۔ 15 اگست وزارت کانکنی کے تحت ایک نورتن سی پی ایس ای،نیشنل ایلومینیم کمپنی لمیٹڈ  آج 75 ویں یوم آزادی - آزادی کا امرت مہوتسو منانے میں پورے ملک کے ساتھ شامل ہوئی ۔کمپنی کے چیئر مین اور سی ایم ڈی جناب شری دھر پاترا نے بھوبھنیشور میں نالکو کے صدر مقام میں منعقدہ ایک شاندار تقریب میں قومی پرچم لہرایا اور ملازمین سے خطاب کیا۔
کووڈ 19 کے رہنما خطوط پر عمل کرتے ہوئے، ملک بھر میں نالکو کی پیداواری اکائیوں اور دیگر دفاتر میں بھی حب الوطنی کے جذبے کے ساتھ اسی طرح کی تقریبات کا اہتمام کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7881
(Visitor Counter : 134
وزیراعظم کا دفتر
وزیر اعظم نے لوگوں کو نوراتری کے پہلے دن مبارکباد دی ہے
نئی دہلی،17 اکتوبر وزیر اعظم جناب نریندر مودی نے لوگوں کو نوراتری کی شروعات کے موقع پر مبارکباد دی ہے۔
وزیر اعظم نے کہا ہے کہ’’نوراتری کے پہلے دن ماں شیلپتری کو پرنام- ان کی دعاؤوں سے ہمارا کرۂ ارض محفوظ، صحت مند اور خوشحال رہے۔ ایشور کرے ان کی دعاؤں سے ہمیں غریبوں اور پسماندہ لوگوں کی زندگی میں مثبت تبدیلی لانے کے لیے طاقت حاصل ہو‘‘۔
خواتین اور بچوں کی ترقیات کی وزارت
این آئی پی سی سی ڈی نے 'مشن شکتی - خواتین کو بااختیار بنانے کے مرکز' پر تقریب کا اہتمام کیا
خواتین و اطفال کی ترقی کی وزارت کے تحت نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے 21 سے 22 جولائی، 2023 تک این آئی پی سی سی ڈی نئی دہلی میں ریاستی نوڈل افسروں اور ریاستی مشن کوآرڈینیٹروں کے لیے 'مشن شکتی - خواتین کو بااختیار بنانے کے لئے ہب ' پر پہلا صلاحیت سازی پروگرام منعقد کیا۔
وزارت دفاع
آئی این ایس ترکش ہیلسنکی، فن لینڈ میں
نئی دہلی،31؍جولائی،یورپ اور افریقہ میں واقع بیرونی ممالک میں ہندوستانی بحریہ کو لگائے جانے کے کام کو جاری رکھتے ہوئے ہندوستانی بحریہ کا جہاز ترکش آج31 جولائی 2019 کو ایک سہ روزہ دورے پر ہیلسنکی ، فن لینڈ پہنچ گیا ہے۔ یہ جہاز ہندوستانی بحریہ کے مغربی بیڑے کا ایک حصہ ہے اور ممبئی میں واقع مغربی بحری کمان کے فلیگ آفیسر کمانڈنگ انچیف کی آپریشنل کمان کے تحت آتا ہے۔ مغربی بحری کمان کے فلیگ آفیسر کمانڈنگ انچیف وائس ایڈمرل اجیت کمار پی بھی 30 جولائی 2019 کو ہیلسنکی پہنچ گئے ہیں اور وہ اس دورے کے دوران ہندوستانی وفد کی قیادت کریں گے۔آئی این ایس ترکش ہندوستانی بحریہ کا سب سے زیادہ طاقت ور جنگی جہاز ہے، جس میں مختلف صلاحیتوں والے ہتھیار اور سینسر نصب ہیں۔ اس کے کمانڈر کیپٹن ستیش واسودیو ہیں، جو 30 افسروں سمیت 250 سے زیادہ اعلیٰ تحریک یافتہ عملے کی قیادت کرتے ہیں۔
بندرگاہ پر جہاز کے قیام کے دوران فن لینڈ کے مختلف معززین اور سرکاری افسران جہاز کا دورہ کریں گے۔ دونوں ممالک کے درمیان تعاون میں مزید اضافے کے لئے فن لینڈ کی بحریہ اور کوسٹ گارڈ کے ساتھ پروفیشنل بات چیت کا بھی پروگرام ہے۔ سماجی تقریبات اور کھیل کود کی تقریبات کے علاوہ ہندوستانی بحریہ اور فن لینڈ کے کوسٹ گارڈ بہترین طریقہ کار کے بارے میں تبادلہ خیال کریں گے۔
فن لینڈ اور ہندوستان کے درمیان روایتی طور پر دوستانہ تعلقات قائم ہیں۔ دونوں ملکوں کے درمیان تعاون اور ثقافتی تبادلے کے لئے کئی دو طرفہ انتظامات کئے گئے ہیں۔ دونوں جانب سے اعلیٰ سطحی دو طرفہ دورے بھی کئے جاتے ہیں اور دو طرفہ بات چیت بھی ہوتی ہے، جس کے نتیجے میں وسیع پس منظر میں تعلقات کو تیزی سے فروغ ملا ہے۔
دوست ممالک کے ساتھ بین الاقوامی تعاون کو مستحکم کرنے اور ’’دوستی کے پل‘‘ تیار کرنے کے ہندوستانی بحریہ کے مشن کے ایک حصے کے طور پر ہندوستانی بحریہ کے جہاز باقاعدگی کے ساتھ بھیجے جاتے ہیں۔ آئی این ایس ترکش کا فن لینڈ کا دورہ دونوں ملکوں کے درمیان تعلقات کو گہرا بنانے اور مشترکہ سمندری مفادات کے قومی مقاصد کی بڑھتی ہوئی اہمیت کے درمیان کیا جارہا ہے۔
U-3538
(Visitor Counter : 34
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 145.16 کروڑسے تجاوزکرگئی
گذشتہ 24 گھنٹوں میں58 لاکھ سے زیادہ ٹیکے لگائے گئے
سردست شفایابی کی شرح 98.32 فیصد ہے
گذشتہ 24 گھنٹوں میں22,775نئے معاملے درج ہوئے ہیں
بھارت میں سردست زیر علاج مریضوں کی تعداد1,04,781 ہے
متاثرہ پائے جانے والے مریضوں کی ہفتہ واری شرح  ہے
نئی دلّی ،یکم جنوری، 2022/
گذشتہ 24 گھنٹوں کے دوران58,11,487 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کیمجموعی تعداد145.16 کروڑ تک پہنچ گئی ہے۔اس کامیابی کو حاصل کرنے کے لئے ملک بھر میں1,55,02,407سیشنز کا انعقاد کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,87,911
|
|
دوسری خوراک
|
|
97,14,208
|
|
صف اوّل کے کارکنان
|
|
پہلی خوراک
|
|
1,83,85,748
|
|
دوسری خوراک
|
|
1,69,00,338
|
|
18 تا 44 سال کی عمر کے افراد
|
|
پہلی خوراک
|
|
49,99,80,567
|
|
دوسری خوراک
|
|
33,37,90,836
|
|
45 تا 59 سال کی عمر کے افراد
|
|
پہلی خوراک
|
|
19,46,34,482
|
|
دوسری خوراک
|
|
15,09,65,213
|
|
60 سال سے زیادہ عمر کے افراد
|
|
پہلی خوراک
|
|
12,14,69,025
|
|
دوسری خوراک
|
|
9,53,95,822
|
|
مجموعی تعداد
|
|
1,45,16,24,150
پچھلے 24 گھنٹے میں8,949مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,42,75,312ہوگئی ہے۔
جس کے نتیجے میں، بھارت میں صحت یابی کی شرح98.32 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،اب پچھلے187دنوں سے یومیہنئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن22,775 نئے معاملات درج ہوئے ہیں۔
سردست زیر علاج مریضوں کی تعداد1,04,781ہے ۔زیر علاج مریضوں کی تعداد ملک بھرکے مجموعی متاثرہ معاملوں کا 0.30 فیصد ہیں۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 11,10,855نمونوں کی جانچ کی گئی ۔بھارت میں اب تک مجموعی طور پر تقریباً67.89 کروڑ نمونوں کی جانچ کی جاچکی ہے۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 1.10 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح فی الحال2.05فیصد ہے۔
وزیراعظم کا دفتر
وزیر اعظم نے مردوں کی فری اسٹائل 97 کلوگرام کشتی میں کانسے کا تمغہ جیتنے پر پہلوان دیپک نہرا کے لیے نیک خواہشات کا اظہار کیا
وزیر اعظم جناب نریندر مودی نے برمنگھم سی ڈبلیو جی 2022 میں مردوں کی فری اسٹائل 97 کلوگرام کشتی میں کانسے کا تمغہ جیتنے پر پہلوان دیپک نہرا کے لیے نیک خواہشات کا اظہار کیا ہے۔
ایک ٹویٹ میں وزیر اعظم نے کہا؛
”ایک اور پہلوان، ہندوستان کے لیے ایک اور اعزاز! خوشی ہے کہ دیپک نہرا نے سی ڈبلیو جی 2022 فری اسٹائل کشتی کے مقابلے میں کانسے کا تمغہ جیتا ہے۔ دیپک نے شاندار حوصلے اور عزم کا مظاہرہ کیا ہے۔ ان کی مستقبل کی کوششوں کے لیے میری نیک خواہشات۔ #Cheer4India“
سائنس اور ٹیکنالوجی کی وزارت
انڈین انسٹی ٹیوٹ آف ایسٹروفزکس کے بانی ڈاکٹر وینو باپو کے جوش کو برقرار رکھنے کے لئے نوجوانوں کے خیالات کو تجربے کے ساتھ جوڑا جاسکتا ہے
آئی آئی اے کے یوم تاسیس کے موقع پر معزز شخصیتوں کا بیان
انڈین انسٹی ٹیوٹ آف ایسٹرو فزکس نے اپنا 50 واں یوم تاسیس منایا
نئی دہلی 12،اگست 2020
انڈین انسٹی ٹیوٹ آف ایسٹروفزکس  نے آج اپنا 50 واں یوم تاسیس منایا۔ اس موقع پر معزز شخصیتوں نے گزشتہ پانچ دہائیوں میں حاصل کئے تجربے اور ذہانت کے ساتھ نوجوان لوگوں کے نئے نئے خیالات کو شامل کرکے اس ادارے کے بانی ڈاکٹر وینو باپو کے جوش وتوانائی کو برقرار رکھنے کی ضرورت پر زور دیا۔
50واں سال سائنٹیفک ادارے کے سفر میں خاص اہمیت کا حامل ہے، جو ڈاکٹر وینو باپو کے بڑے وژن کے ساتھ شروع ہوا تھا۔ یہ اب سائنس اور اتم نربھر بھارت کی تشکیل نو کے مرحلے میں ہے اور اس قدوقامت کے زیادہ رہنماؤں کی ضرورت ہے۔ اس ادارے کی ابتدائی توانائی اور جوش پچھلی پانچ دہائیوں میں حاصل ہونے والی ذہانت اور تجربے سے مالا مال ہوگئی ہے۔ آئی آئی اے کے قیام کے 50 سال پورا ہونے کی تقریبات کا افتتاح کرتے ہوئے ڈی ایس ٹی کے سکریٹری پروفیسر آشوتوش شرما نے کہا کہ بہترین نوجوانوں اور نئے خیالات کے میل کے ساتھ اس توانائی کو برقرار رکھنا ہی آگے بڑھنے کا راستہ ہے۔ آئی آئی اے نے معیاری انسانی وسائل، بنیادی ڈھانچہ تیار کرنے اور مشاہداتی ایسٹرونومی فلک شناسی اور گہرے سائنس فراہم کرانے کے لئے بہت اچھا کام کیا ہے۔ یہ ادارہ درست وسائل اور وژن کے ساتھ ترقی کرکے نئی اونچائیوں کی طرف بڑھنا جاری رکھے گا۔
حکومت ہند کے سائنس وٹکنالوجی کے محکمے  کے ایک خودمختار ادارے انڈین انسٹی ٹیوٹ آف ایسٹرو فزکس  نے ایک آن لائن پروگرام کے ذریعے 10 اگست 2020 کو اپنے بانی کا دن منایا، جس میں بھارت سرکار کے پرنسپل سائنسی مشیر پروفیسر کے- وجے راگھون نے بانی کے جنم دن پر لیکچر دیا۔ یہ ادارہ ڈاکٹر منالی کالت وینو باپو کی یوم پیدائش کو جنہوں نے جدید فلک شناسی کے انڈین انسٹی ٹیوٹ کے قیام میں کافی یوگ دان یعنی تعاون دیا تھا۔ فاؤنڈرس ڈے کے طور پر مناتا ہے۔ اس سال کے یوم تاسیس کے ساتھ اس ادارے نے اپنے وجود کے 50 سال ویں سال میں داخلہ حاصل کرلیا ہے۔
آئی آئی اے کی گورننگ کونسل کے چیئرمین پروفیسر اویناش سی پانڈے نے ادارے کے طلبا کے ذریعے تیار کی گئی ای-میگزین ’ڈی او اوٹی  کا اجرا کیا اور کہا کہ اس جریدے کے توسط سے ہم طلبا کو تخلیقی طور سے جوڑنے کے لئے ایک پلیٹ فارم فراہم کرارہے ہیں۔یہ سائنس میں منفرد تصورات کی تخلیقی تصویر سازی آسان طریقے سے عوام تک پہنچانے کا صاف اظہار ہوگا۔
ڈائریکٹر پروفیسر اناپورنی سبرامنیم نے ادارے کے سابق ڈائریکٹروں کے مختصر پیغامات کے توسط سے آئی آئی اے کی تشکیل اور ترقی کے اظہار کے ذریعے آڈینس کو کافی راغب کیا۔
...............................................................
م ن، ح ا، ع ر
12-08-2020
U-4482
(Visitor Counter : 105